title: Buega de Roche
text: A buega de Roche ye la distancia minima que puede suportar un obchecto que orbita un cuerpo masivo sin prencipiar a desintegrar-se a causa d'as fuerzas de mareya que chenera l'obchecto prencipal.
  
  A buega de Roche depende d'a gravedat d'o cuerpo central pero tamién d'as caracteristicas de densidat d'o satelite.
  
  Qualques satelites, tanto naturals como artificials, orbitan a distancias inferiors a la buega de Roche, ya que mantienen la suya estructura per fuerzas distintas a la gravedat: la resistencia d'o material. Entre las lunas de Chupiter, tanto Adrastea como Metis son eixemplos de cuerpos naturals que mantienen a suya cohesión dillá d'as suyas buegas de Roche. Manimenos, qualsequier obchecto en a suya superficie puede estar esgranullau per as fuerzas de mareya.
  
  O nombre de buega de Roche proviene d'o astronomo francés Édouard Roche, qui en primeras proposó iste efeuto y calculó ista buega teorica en l'anyo 1848.
  
  Referencias 
  
  Mecanica celeste